Raasiku/Mistra tundis Eesti karikavõistlustel võidumaitset
#000000
Raasiku spordihoones peetud karikasarja kaheksandikfinaali avakohtumine kulges esimestel minutitel võõrustajate taktikepi all. Külalised püsisid visalt kannul ja vahe oli kahe-kolme värava suurune. Poolaeg lõppes 13:10.
#000002
Teise poolaja alguses viskasid tartlased kaks väravat, seejärel läks meistriliiga meeskond oma teed. 46. minutiks juhtisid Jüri Lepa hoolealused 24:14 ja siis tüürisid mängu kindlakäeliselt võidule.
#000003
Jüri Lepp kommenteeris, et esimesel poolajal ei suutnud mehed headelt positsioonidelt väravat visata ja võiduootusest tekkis kramplikkus: “Me pole ju kaua võitnud, suutsime endale pingeid tekitada. Aga oli teada, et kui professionaalsemalt harjutav meeskond saab mängumasina käima, läheb vastastel raskeks.”
#000004
Jüri Lepa sõnul tegeletakse uue välismaalase värbamisega, sest Ukraina käsipalluri Igor Hurini meeskonda toomine läks luhta. “Vajame paremakäelist head viskajat, võimsust on juurde tarvis. Praeguse koosseisuga on hästi komplekteeritud Põlva Servitile, HC Tallinnale ja Viljandi HC-le keeruline võrdset vastupanu osutada,” lausus Raasiku/Mistra peatreener.
#000007